पतंग उड़ाते छत से गिरकर दो बच्चे जख्मी
गुरदासपुर | पतंगउड़ाते समय छत से गिरकर दो बच्चे गंभीर रूप से जख्मी हो गए। इन्हें इलाज के लिए सिविल अस्पताल में दाखिल कराया गया है। अस्पताल में उपचाराधीन मानिक (4) पुत्र धर्मपाल वासी कलानौर की मां ममता ने बताया कि उनका बेटा अन्य बच्चों के साथ छत पर पतंग उड़ा रहा था। छत पर चारदीवारी होने के कारण वह अचानक गली में जा गिरा। उसके सिर और मुंह पर गहरी चोट आई है। उन्होंने उसे इलाज के लिए तुरंत सिविल अस्पताल पहुंचाया। इसी तरह कस्बा धारीवाल में पतंग उड़ाते समय छत से गिरकर रीशू (8) पुत्र लाडी गंभीर रूप से जख्मी हो गया। उसे इलाज के लिए सिविल अस्पताल में भर्ती कराया गया है। जख्मी की मासी जिंदर कौर ने बताया कि उनका भांजा छत पर पतंगबाजी कर रहा था कि अचानक आंगन में जा गिरा। उसे इलाज के लिए सिविल अस्पताल में भर्ती कराया गया है।
hin_Deva hin_Deva